**Raport narativ ERASMUS**

Student: Liubovici Gheorghina

Universitatea-gazdă: Universidad Castilla-La Mancha, Spania

Specializare: Management

An universitar: 2012-2013, semestrul I

Experiența Erasmus pentru fiecare student este o experiență unică care poate fi mai mult simțită decât explicată. Acest an fiind anul II, primul semestru am studiat în Spania la universitatea Castilla-La Mancha; acest program m-a schimbat ca persoana datorită unui alt stil de viată și datorită unui alt sistem educațional.

În data de 10.09.2012 am ajuns în aeroportul din Madrid împreună cu colega mea. În cîteva ore trebuia să ajungem cu trenul în Ciudad Real unde am fost intîlnite de un coleg localnic de acolo care este și membru organizației ESN. Această organizație este de foarte mult ajutor tuturor studenților Erasmus care vin să studieze în Spania. Cu acest coleg ne-am contactat înainte de a pleca, el ne-a condus la universitate și în aceeași zi ne-am și cazat în apartamentul în care am stat tot semestrul. Ne-am cazat cu încă două studente Erasmus din Polonia cu care ne-am înțeles foarte bine, am călătorit împreună și am petrecut timpul liber împreună.

La început vorbeam foarte puțin spaniolă, practic și înțelegeam puțin, aceasta și reprezenta o mare problemă pentru mine. Când am ajuns în Spania tocmai mă intorsesem din SUA unde am fost plecată cu programul Work & Travel, deci speram că voi putea vorbi engleză, însă ghinion pentru că oriunde trebuia să ne adresăm în spaniolă, engleza fiind mai mult o limbă nevorbită acolo.

Am început să mergem la ore împreună cu alți studenți Erasmus si ceilalți studenți spanioli, aveam 6 materii și toate le făceam în spaniolă, numai la o materie puteam prezenta lucrări în engleză. La început ne-am apropiat de profesori și le-am spus că suntem Erasmus iar ei ne-au îndrumau cu multă prietenie și înțelegere. Susțin că relația profesor-student este mult mai lejeră, mult mai apropiată, iar când ai o neînțelegere scrii un email și numai în cîteva ore ai și un răspuns. În general implicarea profesorilor și a studenților este mai aprofundată și abordată cu mai mult interes și responsabilitate. Aveam un program destul de încărcat, în fiecare zi aveam cîte 3 sau 4 cursuri și plus cursurile de spaniolă cam 7 ore pe săptămînă. Aveam proiecte de făcut, practici, parțiale pentru care studiam foarte mult, îmi era foarte interesant la proiectele de grup deoarece în acest mod ne cunoșteam și ne împrieteneam mai bine cu colegii spanioli. Foarte distractiv chiar și la prezentări, această parte mi-a plăcut foarte mult.Am prezentat doua proiecte, unul în spaniolă și altul în engleză la care eu și colega mea ne-am descurcat destul de bine și apreciate la maxim de către profesori.

O altă parte a acestul program cum să nu fie excursiile și petrecerile? Toate activitățile extrașcolare erau organizate de o echipă de studenți ESN (Erasmus Student Network).La distincte activități ieșeam și noi însă destul de rar pentru că nu aveam timp pentru a pleca 2 sau 3 zile din oraș. Însă am călătorit singure, am și închiriat o mașină pentru a fi mai comod și mai ieftin. Am vizitat locuri ca: Granada, Cordoba, Toledo, Consuegra, Madrid, locuri pe care le recomand studenților care vor să meargă acolo.

Pe parcursul semestrului credeam că noi studentele Erasmus vom fi privite un pic altfel de către profesori, însă nu, atât la parțiale cât și la examene au fost destul de obiectivi și ne-au notat ca și pe ceilalți studenți spanioli. Examenele sunt cuprinse cu subiecte mai complexe, cu mari exigențe de notare.

Vacanța am petrecut-o acolo învățând pentru sesiune, însă de Crăciun m-a vizitat mama cu sora mea și am petrecut Crăciunul împreună, la final am stat în Madrid două zile și apoi ne-am întors acasă. Cu această experiență susțin că am devenit mai independentă, m-am maturizat și am învățat că totul este în mîinile mele și toate rezultatele care le pot obține depind de puterile mele. Cu această experiență practic nimeni nu are de pierdut dacă se implică, iar modelarea propriei persoane te face mai deschis și mai descurcăreț într-o lume nouă; diferențele care le sesizezi te fac să gîndești diferit.

Pe toți studenții care vor să facă ceva mai mult îi îndemn să aplice pentru un astfel de program deoarece ne transformă ca persoană și avem noi interese și viziuni.